ມີການວາງລະເບີດໃສ່ ລົດຂອງ ສະຖານທູດອິສຣາແອລ ໃນອິນເດຍ.
ອິນເດຍກ່າວວ່າ ຜູ້ວາງລະເບີດໂຈມຕີ ລົດສະຖານທູດອິສຣາແອລ ໃນອິນເດຍນັ້ນ ໄດ້ຮັບການເຝິກແອບ ມາຢ່າງດີ.
ລັດຖະມົນຕີກະຊວງພາຍໃນຂອງອິນເດຍກ່າວວ່າ ລະເບີດທີ່ແຕກໃສ່ລົດຂອງສະຖານ ທູດອິສຣາແອລໃນວັນຈັນວານນີ້ ຢູ່ກາງນະຄອນຫຼວງນີວເດລີນັ້ນ ໄດ້ແຕກຂຶ້ນບໍ່ພຽງ ເທົ່າໃດວິນາທີຫລັງຈາກລະເບີດລູກດັ່ງ ກ່າວໄດ້ຖືກນຳໄປຕິດຕັ້ງໃສ່ລົດ ຊຶ່ງສະແດງ ອອກມາໃຫ້ເຫັນວ່າ ການໂຈມຕີດັ່ງກ່າວນີ້ ໄດ້ດຳເນີນການໂດຍ “ຜູ້ທີ່ໄດ້ຮັບການຝຶກ ຫັດເປັນຢ່າງດີ ” ທ່ານ Palaniappan Chidambaram ກ່າວໃນວັນອັງຄານນີ້ວ່າ ເພາະວ່າການໂຈມ ຕີດ້ວຍລະເບີດຄັ້ງນີ້ ໄດ້ແນໃສ່ພັນລະຍາຂອງນັກການທູດອິສຣາແອລ ເພາະສະນັ້ນ ມັນຈຶ່ງກ່າວໄດ້ວ່າເປັນການໂຈມຕີຂອງພວກກໍ່ການຮ້າຍນີ້ ຊຶ່ງເປັນສິ່ງທີ່ອິນເດຍປະ ນາມ ອິສລາແອລໄດ້ກ່າວຫາອີຣ່ານ ແລະ ກຸ່ມມຫົວຮຸນແຮງ Hezbollah ຂອງເລບານນອນ ວ່າເປັນຜູ້ທຳການໂຈມຕີ ພ້ອມໆກັບການໂຈມຕີດ້ວຍລະເບີດທີ່ເກີດຂຶ້ນເກືອບພ້ອມໆ ກັນ ທີ່ແນໃສ່ລົດຂອງນັກການທູດອິສຣາແອລ ທີ່ Goegia ແຕ່ວ່າກຸງ Tehran ໄດ້ປະ ຕິເສດຢ່າງວ່ອງໄວຕໍ່ຂໍ້ຫາດັ່ງກ່າວ ລະເບີດແຕກທີ່ກຸງນີວເດລີ ໄດ້ເຮັດໃຫ້ 4 ຄົນໄດ້ຮັບບາດເຈັບ ອີກເຫດການນຶ່ງ ພະນັກງານສະຖານທູດອິສຣາແອລ ທີ່ນະຄອນຫລວງ Tbilisi ຂອງ Georgia  ໄດ້ຫລຽວເຫັນອຸປະກອນທີ່ໜ້າສົງໄສຕິດໃສ່ລົດຂອງລາວ ແລະໄດ້ແຈ້ງໃຫ້ ເຈົ້າໜ້າທີ່ຕໍາຫລວດຊາບ ແລະໄດ້ມາຊ່ວຍປົດກະນວນລະເບີດອອກຢ່າງປອດໄພ